stanford-oval/wikipedia huggingface dataset:
Jordi Masó

Jordi Masó on katalonialainen pianisti. Hän syntyi Granollersissa. Opintonsa hän suoritti kotimaassaan ja Lontoon Kuninkaallisessa musiikkiakatemiassa. Hänen opettajiaan olivat Josep M. Roger, Albert Attenelle, Christopher Elton ja Nelly Akopian. Hän on voittanut monia kansallisia ja kansainvälisiä palkintoja sekä esiintynyt useimmissa Euroopan maissa pianoresitaaleissa ja kamarimusiikkikonserteissa. Hän saa myös säännöllisesti kutsuja esiintymään keskeisimpien espanjalaisten orkesterien kanssa. Masólla on laaja ja kaikille aikakausille ulottuva ohjelmisto, mutta erityisesti hän on keskittynyt 1900-luvun musiikkiin. Hän on myös kantaesittänyt monia hänelle sävellettyjä teoksia.
Masón kymmeniin levytyksiin kuuluu tulkintoja Roberto Gerhardin, Federico Mompoun, Padre Donostian, Xavier Montsalvatgen, Joaquim Homsin, Josep Solerin, Mario Castelnuovo-Tedescon, Benet Casablancasin, Joaquín Turinan ja Déodat de Sévéracin teoksista. Masó on Granollersin konservatorion ja Esmucin (Katalonian musiikkikorkeakoulu) professori. Vuonna 1996 hän liittyi nykymusiikkiryhmä Barcelona 216:n jäseneksi. Vuonna 2008 hänelle myönnettiin ARAM-arvo (Associate of the Royal Academy of Music).
Masó on julkaissut monia kirjoituksia ja kirjan Els reptes de Vladimir.
Aiheesta muualla

Viralliset sivut (katalaaniksi), (englanniksi), (espanjaksi)
Jalkapallon Karjalan mestaruussarjan kausi 2011

Jalkapallon Karjalan tasavallan mestaruussarjassa 2011 pelasi 11 joukkuetta. Joukkueet jaettiin kahteen alkulohkoon, pohjoinen ja etelä, ja kummassakin pelattiin kaksinkertainen sarja. Lohkojen kaksi parasta selviytyi mitalikamppailuihin.
Mestaruussarja > Pohjoislohko

| Joukkue | O | V | T | H | Maalit | P | Karhumäki | FK Segeža | Kontupohja | Kemi | LDK | Belomorsk |
| --- | --- | --- | --- | --- | --- | --- | --- | --- | --- | --- | --- | --- |
| Medgora Karhumäki | 10 | 5 | 3 | 2 | 40-14 | 18 |  | 1-1 | 5-1 | 0-0 | 3-4 | 10-0 |
| FK Segeža | 10 | 5 | 3 | 2 | 42-17 | 18 | 1-2 |  | 1-0 | 3-3 | 3-5 | 12-0 |
| FK Kontupohja | 10 | 5 | 3 | 2 | 25-16 | 18 | 2-2 | 2-2 |  | 3-0 | 4-1 | 3-0 |
| FK Kemi | 10 | 4 | 2 | 4 | 22-26 | 14 | 0-11 | 0-4 | 3-4 |  | 3-0 | 6-0 |
| LDK Segeža | 10 | 3 | 2 | 5 | 24-30 | 11 | 1-4 | 3-4 | 2-2 | 1-4 |  | 5-1 |
| FK Belomorsk | 10 | 1 | 1 | 8 | 8-58 | 4 | 4-2 | 1-11 | 0-4 | 0-3 | 2-2 |  |
Mestaruussarja > Etelälohko

| Joukkue | O | V | T | H | Maalit | P | Petroskoi | Helylä | Aunus | Sortavala | Prääsä |
| --- | --- | --- | --- | --- | --- | --- | --- | --- | --- | --- | --- |
| Avtospetstrans Petroskoi | 8 | 7 | 0 | 1 | 35-10 | 21 |  | 3-0 | 4-0 | 8-1 | 3-2 |
| Victoria Helylä | 8 | 6 | 0 | 2 | 30-15 | 18 | 5-0 |  | 5-3 | 5-3 | 3-0 |
| Olonia Aunus | 8 | 4 | 1 | 3 | 15-18 | 13 | 0-4 | 3-2 |  | 3-0 | 3-2 |
| FK Sortavala | 8 | 2 | 0 | 6 | 16-34 | 6 | 1-6 | 1-5 | 0-2 |  | 5-1 |
| Voitto Prääsä | 8 | 0 | 1 | 7 | 13-32 | 1 | 1-7 | 2-5 | 1-1 | 4-5 |  |
Mitaliottelut > Välierät

| Joukkue #1 | Tulos | Joukkue #2 |
| --- | --- | --- |
| Avtospetstrans Petroskoi | 6–3 | FK Segeža |
| Medgora Karhumäki | 2–3 | Victoria Helylä |
Mitaliottelut > Pronssiottelu

| Joukkue #1 | Tulos | Joukkue #2 |
| --- | --- | --- |
| Medgora Karhumäki | 2–1 ja. | FK Segeža |
Mitaliottelut > Loppuottelu

| Joukkue #1 | Tulos | Joukkue #2 |
| --- | --- | --- |
| Avtospetstrans Petroskoi | 7–1 | Victoria Helylä |
Lopulliset sijoitukset

| Sija | Joukkue |
| --- | --- |
1.: Avtospetstrans Petroskoi
2.: Victoria Helylä
3.: Medgora Karhumäki
4.: FK Segeža
Janina Orlov

Janina Orlov Göteborgin kirjamessuilla 2011.
Janina Maria Orlov (s. 10. helmikuuta 1955 Helsinki) on suomenruotsalainen kääntäjä ja yliopistonlehtori. Hän on kääntänyt runsaasti suomalaista ja venäläistä nykykirjallisuutta ruotsiksi ja saanut käännöksistään useita tunnustuksia. Orlov on väitellyt filosofian tohtoriksi Åbo Akademissa, ja hän on työskennellyt Tukholman yliopiston kirjallisuustieteen lehtorina, opetusalanaan lastenkirjallisuus.
Orlovin vuonna 2005 julkaistu venäjän kielen ja kirjallisuuden väitöskirja oli temaattinen analyysi Aleksandr Puškinin runoteoksesta Skazka o tsare Saltane (Tsaari Saltanin tarina) vuodelta 1831. Merkittävä osa Orlovin ruotsiksi kääntämistä teoksista on ollut suomen- ja venäjänkielistä lasten- ja nuortenkirjallisuutta, mutta mukana on runsaasti myös aikuisten kaunokirjallisuutta. Kirjailijoiden joukossa ovat muun muassa Katja Kettu, Rosa Liksom, Sofi Oksanen, Riikka Pulkkinen, Andrei Gelasimov ja Nina Sadur.
Orlov sai vuonna 2015 valtion ulkomaisen kääntäjäpalkinnon, vuonna 2016 hänet palkittiin Pro Finlandia -mitalilla, 2018 hän sai Hugo Bergroth -palkinnon ja 2022 Mikael Lybeck -palkinnon sekä Ruotsin akatemian Suomi-palkinnon.
Orlov valittiin Vuoden ruotsinsuomalaiseksi 2018. Hänelle myönnettiin taiteilijaeläke vuonna 2020.
Orlov oli naimisissa ruotsalaisen kirjailijan Ulf Starkin kanssa.
Johan Berndt Hägerström

Johan Berndt Hägerström (18. huhtikuuta 1878 – 1954) oli suomalainen vahtimestari ja muistelmakirjailija.
Hägerström teki jo 13-vuotiaasta lähtien taksvärkkiä ja hän toimi sitten Hagelstamin perheen omistamassa Westerkullan kartanossa hevoskuskina. Hän muutti Helsinkiin ja toimi siellä muun muassa neljän vuoden ajan poliisina ennen vahtimestariksi tuloaan. Hägerström oli Uusmaalaisen osakunnan Kasarmikatu 40:ssa sijaitsevan osakuntatalon vahtimestarina 30 vuoden ajan 1910–1940. Ensimmäisen maailmansodan aikana hän oli mukana jääkäriliikkeen värväystoiminnassa ja joutui sen vuoksi 1916 venäläisten santarmien vangitsemaksi Katajanokan vankilaan.
Hägerström oli myös viidentoista kesän ajan vahtimestarina Nyländska Jaktklubbenin paviljongilla Valkosaaressa. Hän oli viimeksi John Nylundin yrityksen palveluksessa vahtimestarina.
Hägerström kirjoitti muistelmateoksen Vad jag varit med om : minnen från ofärdsåren och frihetskampen, joka ilmestyi vuonna 1936.
Vuonna 1954 kuollut Hägerström on haudattu Malmin hautausmaalle.
Teoksia

Nimellä J. B. Hägerström:
Vad jag varit med om: minnen från ofärdsåren och frihetskampen. Söderström, Helsingfors 1936
John Moore (elokuvaohjaaja)

John Moore vuonna 2008.
John Moore (s. 1970 Dundalk) on irlantilainen elokuvaohjaaja ja -tuottaja.
Filmografia

Jack's Bicycle (1990) (lyhytelokuva)
He Shoots, He Scores (1995) (lyhytelokuva)
Vihollisen keskellä (2001)
Flight of the Phoenix – Aavikkolento (2004)
The Omen (2006)
Max Payne (2008)
A Good Day to Die Hard (2013)
Aiheesta muualla

John Moore Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Moore
Käännös suomeksi
Jonne Kunnas

Jonne Kunnas (s. 4. toukokuuta 1992) on suomalainen jalkapallovalmentaja, joka toimi kausina 2020–2022 Kansallisessa liigassa pelaavan Helsingin Jalkapalloklubin päävalmentajana. Kaudeksi 2024 hän siirtyi valmentamaan Ruotsin Damallsvenskanin Linköpings FC:tä. Hän on suorittanut UEFA A -valmentajatutkinnon.
Kunnas on ollut mukana myös Suomen A-maajoukkueen valmennustiimissä, talenttivalmentajana HJK:ssa, TiPS:ssa ja VJS:ssa sekä vuonna 2001 syntyneiden tyttöjen maajoukkuevalmentaja. TiPS:ssa hän työskenteli lisäksi seuran johtokunnassa, jäsenenä ja varapuheenjohtajana.
Pelaajaurallaan Kunnas pelasi ensin Koivukylän Palloseurassa ja sitten Tikkurilan Palloseurassa B-junioreihin asti.
Johan Bartram

Bartramin maalaus Sitkan satamasta
Johan Joakim Bartram (30. elokuuta  1809 Viipuri – 13. helmikuuta 1865 Elimäki) oli suomalainen sotilas, merenkävijä, tutkimusmatkailija ja kartoittaja.
Bartramin vanhemmat olivat raatimies Johan Bartram (vanhempi) ja Katarina Reizenstein. Hänen sukunsa oli lähtöisin Skotlannista ja kuului Pietarin ritarihuoneen aateliin. Bartram kävi koulua Viipurissa ja valmistui meriupseeriksi Pietarissa 1826. Bartram otti osaa Navarinon taisteluun 1827 ja yleni luutnantiksi 1832. Venäläis-amerikkalainen kauppakomppanian palveluksessa Alaskassa hän oli 1839-1846, tehden oman aluksensa päällikkönä laajoja purjehdusmatkoja. Hän toimi myös Alaskan kuvernöörin Arvid Adolf Etholénin adjutanttina. Suomeen palattuaan Bartram sai viran luotsilaitoksen apulaispäällikkönä. Hän erosi virasta everstinä 1835. Tämän jälkeen hän harjoitti maanviljelystä Savonlinnan lähellä Lehtiniemen kartanossa. Bartram kartoitti ja viitoitti ensimmäistä kertaa Saimaan vesistöä kahdeksana kesänä vuodesta 1856 alkaen. Bartramin kuoleman jälkeen tätä työtä jatkoi Konstantin Lönneström, joka myös osti Lehtiniemen kartanon. Suomalaisen Kirjallisuuden Seura julkaisi Bartramin kartoituksista suomennetun teoksen Purjelaitain osoitukset Saiman kanavasuun Lauritsalan, sekä Savonlinnan, Kuopion ja Joensuun kaupunkien välillä (1858).
Bartramin puoliso vuodesta 1839 oli Margaretha Charlotta Schwartz (k. 1911), joka seurasi miestään tämän monille kaukomatkoille.
Aiheesta muualla

Bartramin ansioluettelo (venäjäksi) (Viitattu 12.12.2013)
Bartramin valokuva Museoviraston kokoelmissa (Viitattu 12.12.2013)
Bartramin lahjoittamat lumikengät Kansallismuseossa (Arkistoitu – Internet Archive) (Viitattu 12.12.2013)
Jonne Kuivala

Juho (Jonne) Kuivala (27. heinäkuuta 1902 Oulu – 24. marraskuuta 1956 Moskova) oli suomalainen toimittaja ja kommunistisen liikkeen aktivisti.
Kuivala syntyi kirvesmiehen perheeseen. Hän osallistui työväen järjestötoimintaan ja liittyi vuonna 1925 Suomen kommunistiseen nuorisoliittoon ja vuonna 1926 kommunistiseen puolueeseen. Kuivala työskenteli Oulun työväen vaalikomitean sihteerinä vuodesta 1927, sanomalehti Pohjan Voiman vastaavana toimittajana vuosina 1929–1930 ja Suomen Kuljetustyöläisten Liiton toimitsijana vuonna 1930. Hän siirtyi syksyllä 1930 Neuvostoliittoon, jossa hän työskenteli Petroskoin ja Leningradin suomenkielisten lehtien toimittajana. Talvisodan aikana Kuivala työskenteli Terijoen hallituksen äänenkannattajan Kansan Vallan toimittajana yhdessä Antti Hyvösen kanssa.
Kuivala palasi vuonna 1946 Ouluun, jossa hän työskenteli Kansan Tahdon toimittajana. Hän siirtyi vuonna 1949 Helsinkiin, jossa hän toimi muun muassa Suomi–Neuvostoliitto-Seurassa. Sairastuttuaan vakavasti vuonna 1953 Kuivala siirtyi Neuvostoliittoon.
Jonne Kuivala oli naimisissa kääntäjä-toimittaja Saimi Kuivalan kanssa.
Janine Beckie

| Mitalit | Mitalit | Mitalit |  |
| --- | --- | --- | --- |
|  Janine Beckie vuonna 2016. |  Janine Beckie vuonna 2016. |  Janine Beckie vuonna 2016. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 |  |  |
Janine Beckie (s. 20. elokuuta 1994 Littlejohn, Colorado, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa vuoden 2019 MM-kilpailujen päättyessä 60 maaottelua ja tehnyt 25 maalia. Hän on ollut saavuttamassa olympiapronssia Rio de Janeirossa 2016. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa. Hän on pelipaikaltaan hyökkääjä.
Beckie siirtyi kesällä 2018 englantilaisseura Manchester Cityyn. Aiemmin hän on edustanut Yhdysvalloissa Seattle Soundersia, Houston Dashiä ja Sky Blue FC:tä.
Iso Luhtalampi (Kouvola)

| Iso Luhtalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  60°59′31″N, 26°50′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Torasjoen valuma-alue (14.99)
Laskuoja:  oja Pieneen Luhtalampeen 
Järvinumero:  14.991.1.002
Mittaustietoja
Pinnankorkeus:  78,4 m  
Pituus:  450 m  
Leveys:  190 m  
Rantaviiva:  1,086 km  
Pinta-ala:  6,073 ha  
Saaria:  ei saaria 
 fiIso Luhtalampi 
Iso Luhtalampi tai Luhtalampi on Kymenlaaksossa Kouvolassa  Toikkalan lähellä sijaitseva lampi.
Maantietoa

Lampi on 450 metriä pitkä, 190 metriä leveä, ja sen pinta-ala on 6,1 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen alaosan alueeseen (14.991) se kuuluu. Lammen vedenpinnan korkeus on 78,4 metriä mpy.
Jacques Tourneur

| Jacques Tourneur> Henkilötiedot |
| --- | --- |
Syntynyt: 12. marraskuuta 1904 Pariisi, Ranska
Kuollut: 19. joulukuuta 1977 (73 vuotta) Bergerac, Dordogne, Ranska
Ammatti:  elokuvaohjaaja
Ohjaaja
Aktiivisena:  1931–1965
Tunnetuimmat ohjaukset:  Kissaihmiset, Varjot menneisyydestä, Paholaisen palvelija
Aiheesta muualla
IMDb 
Elonet
Jacques Tourneur (12. marraskuuta 1904 Pariisi, Ranska – 19. joulukuuta 1977 Bergerac, Dordogne, Ranska) oli ranskalais-yhdysvaltalainen elokuvaohjaaja.
Jacque Tourneur muistetaan ennen muuta kauhuelokuvan klassikoista Kissaihmiset (1943), Yö voodoo-saarella (1943) ja Paholaisen palvelija (1957) sekä film noir -klassikosta Varjot menneisyydestä (1947).
Yksityiselämä

Jacques Tourneur syntyi Ranskassa 12. marraskuuta 1904 ja hänen isänsä oli ohjaaja Maurice Tourneur. Perhe muutti Yhdysvaltoihin 1914 ja Tourneurista tuli Yhdysvaltojen kansalainen 1919.
Hän oli naimisissa Christianne Tourneurin kanssa.
Tourneur lopetti elokuvien tekemisen 1965 ja palasi Ranskaan, jossa hän kuoli 19. joulukuuta 1977.
Ura

Jacques Tourneur aloitti elokuva-alalla 1924 ensin toimistoapulaisena ja sittemmin näyttelijänä. Hän avusti myös isänsä elokuvissa ennen kuin he kummatkin palasivat Ranskaan 1928. Siellä hän työskenteli apulaisohjaajana ja leikkaajana isänsä elokuvissa.
Tournerin ensimmäinen ohjaustyö oli Tout ça ne vaut pas l'amour 1931. Hän ohjasi vielä muutaman elokuvan ennen kuin palasi takaisin Hollywoodiin 1935. Hän ei kuitenkaan löytänyt töitä ohjaajana vaan työskenteli avustavana ohjaajana MGM:llä ja David O. Selznickille. Hän tutustui Val Lewtoniin, kun yhdessä ohjasivat Giljotiinin varjossa -elokuvan taistelukohtaukset 1934. Sen jälkeen hän ohjasi parikymmentä lyhytelokuvaa MGM:lle.
Kun Lewton sai oman B-elokuvien tuotantoyksikön RKO:lta, hän valitsi Tourneurin ohjaajaksi. Hän ohjasi Lewtonille kolme kauhuelokuvaa 1943: Kissaihmiset, Yö voodoo-saarella ja Leopardimies. Ne menestyivät niin hyvin, että Tourneur siirrettiin ohjaamaan A-luokan elokuvia.
Tourneurin ensimmäinen ison budjetin elokuva Kunnian päivät – Gregory Peckin ensimmäinen elokuva. Se ei menestynyt, mutta Tourneur sai silti jatkaa A-luokan elokuvien ohjaamista. 1947 hän ohjasi film noirin klassikon Varjot menneisyydestä. 1950-luvulla hän teki lännenelokuvia, muun muassa Sanan voimalla, Liekki ja nuoli sekä Lännen laki. Tourneur teki Britanniassa M.R. Jamesin kertomuksesta kauhuelokuvan Paholaisen palvelija (1957), josta on tullut kauhuelokuvan klassikko samaan tapaan kuten Kissaihmisistä ja Yöstä voodoo-saarella.
1950-luvun lopulta vuoteen 1965 asti (jolloin hän jäi eläkkeelle) Tourneur ohjasi myös paljon televisiosarjojen jaksoja. Hänen viimeisiksi elokuviksi jäivät Hautaustoimisto hädässä (1964) ja Merenalainen kaupunki (1965), joissa kummassakin pääosaa esitti Vincent Price.
Filmografia

| Vuosi | Alkuperäinen nimi | Suomenkielinen nimi |
| --- | --- | --- |
| 1931 | Tout ça ne vaut pas l'amour |  |
| 1933 | Toto |  |
| 1933 | Pour être aimé |  |
| 1934 | Les Filles de la concierge |  |
| 1938 | They All Come Out |  |
| 1939 | Nick Carter, Master Detective |  |
| 1940 | Phantom Raiders |  |
| 1941 | Doctors Don't Tell |  |
| 1942 | Cat People | Kissaihmiset |
| 1943 | I Walked with a Zombie | Yö voodoo-saarella |
| 1943 | The Leopard Man | Leopardimies |
| 1944 | Days of Glory | Kunnian päivät |
| 1944 | Experiment Perilous | Vaarallinen koe |
| 1946 | Canyon Passage | Liekehtivä erämaa |
| 1947 | Out of the Past | Varjot menneisyydestä |
| 1948 | Berlin Express | Maanalainen salaliitto |
| 1949 | Easy Living |  |
| 1950 | Stars In My Crown | Sanan voimalla |
| 1950 | The Flame and the Arrow | Liekki ja nuoli |
| 1951 | Circle of Danger | Vaellus pimeässä |
| 1951 | Anne of the Indies | Merirosvojen kuningatar |
| 1952 | Way of a Gaucho | Gauchojen kuningas |
1953: Appointment in Honduras
| 1955 | Stranger on Horseback | Yksinäinen ratsastaja |
| 1956 | Wichita | Lännen laki |
| 1956 | Great Day in the Morning | Armottomia miehiä |
| 1957 | Nightfall | Jäljet lumessa |
| 1957 | Night of the Demon | Paholaisen palvelija |
| 1958 | The Fearmakers | Korkeata peliä |
| 1959 | Timbuktu | Timbuktu - kuoleman kaupunki |
| 1959 | Frontier Rangers | Rajaseudun seikkailijat |
| 1959 | Giant of Marathon | Marathonin sankari |
| 1964 | The Comedy of Terrors | Hautaustoimisto hädässä |
| 1965 | City under the Sea | Merenalainen kaupunki |
Aiheesta muualla

Jacques Tourneur Elonetissä.
Jacques Tourneur Internet Movie Databasessa. (englanniksi)
Hannu Björkbacka: Gauchojen kuningas, Keskipohjanmaa 19.9.2009[vanhentunut linkki]
Hannu Björkbacka: Stars in My Crown - Sanan voimalla, Keskipohjanmaa 23.11.2011 (Arkistoitu – Internet Archive)
Jonne Kähkönen

| Jonne Kähkönen> Henkilötiedot |
| --- | --- |
Syntynyt: 6. syyskuuta 1973 (ikä 51) Laukaa
Kansalaisuus:   Suomi
Ammatti:  valmentaja
Jonne Kähkönen (s. 6. syyskuuta 1973 Laukaa) on suomalainen valmentaja.
Kähkönen on koulutukseltaan liikuntatieteiden maisteri. Hän on toiminut Suomen ampumahiihtomaajoukkueen päävalmentajana vuosina 2006–2010 ja 2018–2022, Yhdysvaltojen naisten ampumahiihdon maajoukkueen päävalmentajana vuosina 2010–2018 ja Italian naisten ampumahiihtomaajoukkueen valmentajana keväästä 2022 lähtien.
Johan Erik Stenberg

Oulun kaupungintalo (1885).
Johan Erik Stenberg (3. elokuuta 1845 Bollnäs – 12. tammikuuta 1923 Nacka) oli ruotsalainen arkkitehti. Hän suunnitteli useita rakennuksia Ruotsin lisäksi myös Suomeen Oulun ja Porin kaupunkeihin.
Merkittävimpiä Stenbergin töitä Suomessa ovat 1880- ja 1890-luvuilla valmistuneet Porin Teatteri, Oulun kaupungintalo sekä Porin kaupunginsairaala. Hänen suunnittelemiaan olivat myös muun muassa vuonna 1929 palanut Ainolan huvila Oulussa, jossa toimi aikoinaan Oulun kaupunginkirjasto sekä Porin Reposaaressa sijainnut Junnilan leirikeskuksen päärakennus, joka tuhoutui tuhopoltossa vuonna 1991.
Tunnettuja töitä

Flickläroverket, Söderhamn (1879)
Söderhamnin kaupunginhotelli (1879)
Söderhamnin teatteri (1880)
Porin Teatteri (1884)
Junneliuksen huvila, Pori (1884)
Oulun kaupungintalo (1885)
Ainolan huvila, Oulu (1888)
Porin raatihuoneen torni (1891)
Porin kaupunginsairaala (1893)
Sundsvallin teatteri, Sundsvall (1894)
Jonne Koski

| Jonne Koski> Henkilötiedot |
| --- | --- |
Syntynyt: 1994
Kansalaisuus:  Suomi
Uran tiedot
Pituus:  173 cm
Laji:  crossfit
Seura:  CrossFit Sand Warriors (Ajmān, Arabiemiraatit)
Kilpauran kesto:  2013–
Saavutukset
Voitot:  Regionals 2014 (Eurooppa) Regionals 2015 (Meridian)
Palkintokorokkeella:  3. Regionals 2016 (Meridian)
Paras sijoitus maailmanrankingissa:  9. Games 2015
Jonne Koski (s. 1994) on suomalainen crossfit-urheilija.
Porista kotoisin oleva Koski aloitti crossfitin CrossFit Porissa 2012 harrastettuaan aiemmin uintia 16-vuotiaaksi asti. Vuonna 2013 hän ylsi ensimmäisen kerran mukaan Regionals-kilpailuihin (EM-kilpailut), joissa sijoittui kymmenenneksi. Vuosina 2014 ja 2015 Koski voitti Euroopan-mestaruuden päästen mukaan maailmanlaajuiseen Games-kilpailuun (MM-kilpailut), jossa hän oli ensimmäisellä osallistumiskerrallaan 32:s ja vuonna 2015 yhdeksäs. Vuonna 2016 Koski sijoittui EM-tasolla kolmanneksi ja MM-tasolla 40. sijalle.
Koski on harjoitellut ja suunnitellut harjoitusohjelmiaan crossfitin maailmanmestari Mikko Salon kanssa. Koski seurustelee EM-tason crossfit-urheilija Emilia Leppäsen kanssa. He asuvat Arabiemiraateissa.
Jalkapallon Itä–Länsi-sarjan kausi 1938

| Itä-Länsi-sarjan kausi 1938 |
| --- | --- |
Joukkueiden määrä:  26
Mestari:  Viipurin Reipas
Toinen sija:  Kronohagens IF
Nousseet joukkueet:  Reipas
Ylempi sarjataso:  Mestaruussarja
Alempi sarjataso:  Maakuntasarja
  ← 1937 :  1939 → 
Jalkapallon Itä-Länsi-sarja 1938 oli kolmas kausi jolloin Itä-Länsi-sarjaa pelattiin. Sarjaa laajennettiin edellisestä kaudesta ja laajennuspaikoista suoritettiin keväällä karsintaotteluja. Joukkueet jaettiin neljään lohkoon, joiden voittajat kamppailivat kaksoisotteluin käydyllä cup-muotoisella kilpailulla noususta mestaruussarjaan.
Itä-Länsi-sarja

Ennen sarjojen alkua kuhunkin lohkoon täytettiin viimeiset paikat karsinnoilla.
Itä-Länsi-sarja > Itäsarja, Eteläinen lohko

Itäsarjan eteläisen lohkon yhdestä avoimesta paikasta karsittaessa Voikkaan Urheilu-Veikot voitti Loviisan Torin 2-0, mutta hävisi sitten Viipurin Ilvekselle 1-5, joten Ilves selviytyi sarjaan.
| Joukkue | O | V | T | H | Maalit | Pist>  | Reipas | Ilves | ViPS | YVPS | KUP | SiU | KoPS |
| --- | --- | --- | --- | --- | --- | --- | --- | --- | --- | --- | --- | --- | --- |
| Viipurin Reipas | 12 | 9 | 0 | 3 | 46-14 | 18 |  | 3-0 | 1-3 | 3-1 | 7-1 | 1-2 | 4-0 |
| Viipurin Ilves | 12 | 6 | 3 | 3 | 32-20 | 15 | 0-2 |  | 1-1 | 1-1 | 6-1 | 1-0 | 7-1 |
| Viipurin Palloseura | 12 | 4 | 3 | 3 | 33-33 | 14 | 3-1 | 0-4 |  | 3-2 | 2-2 | 4-4 | 1-2 |
| Ylä-Vuoksen Palloseura | 12 | 4 | 4 | 4 | 27-22 | 12 | 0-6 | 2-2 | 8-2 |  | 1-1 | 0-1 | 2-0 |
| Kouvolan Urheilijain Palloilijat | 12 | 3 | 5 | 4 | 23-33 | 11 | 0-3 | 0-5 | 5-5 | 1-1 |  | 2-2 | 3-0 |
| Simpeleen Urheilijat | 12 | 4 | 2 | 6 | 32-31 | 10 | 2-7 | 7-1 | 2-3 | 0-3 | 0-4 |  | 2-4 |
| Kotkan Palloseura | 12 | 2 | 0 | 10 | 16-56 | 4 | 2-8 | 2-4 | 1-6 | 2-6 | 1-3 | 1-10 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Itä-Länsi-sarja > Itäsarja, Pohjoinen lohko

Itäsarjan pohjoisen lohkon karsinnoissa Mikkelin Palloilijat hävisi Sortavalan Palloilijoille 1-2.
| Joukkue | O | V | T | H | Maalit | Pist>  | SP | WP-35 | KuPS | SoPS | JoPS |
| --- | --- | --- | --- | --- | --- | --- | --- | --- | --- | --- | --- |
| Sortavalan Palloilijat | 8 | 4 | 3 | 1 | 19-8 | 11 |  | 3-0 | 1-1 | 3-2 | 3-0 |
| Warkauden Pallo -35 | 8 | 5 | 0 | 3 | 24-8 | 10 | 2-0 |  | 0-1 | 1-2 | 4-1 |
| Kuopion Palloseura | 8 | 4 | 2 | 2 | 20-11 | 10 | 1-1 | 0-5 |  | 3-1 | 7-1 |
| Sortavalan Palloseura | 8 | 3 | 2 | 3 | 12-14 | 8 | 1-1 | 0-3 | 1-0 |  | 2-2 |
| Joensuun Palloseura | 8 | 0 | 1 | 7 | 8-42 | 1 | 1-7 | 1-9 | 1-7 | 1-3 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Itä-Länsi-sarja > Länsisarja, Eteläinen lohko

Länsisarjan eteläisen lohkon karsinnoissa Turun Riento voitti ensin Hangö IK:n Hangossa 3-2, mutta hävisi sitten Hyvinkäällä YVP:lle 2-4, joten YVP pääsi sarjaan.
| Joukkue | O | V | T | H | Maalit | Pist>  | KIF | ÅIFK | PA | YuUL | HBK | EIF | YVP |
| --- | --- | --- | --- | --- | --- | --- | --- | --- | --- | --- | --- | --- | --- |
| Kronohagens IF | 12 | 9 | 1 | 2 | 49-12 | 19 |  | 1-2 | 8-0 | 4-0 | 2-1 | 4-0 | 7-1 |
| Åbo IFK | 12 | 9 | 0 | 3 | 52-19 | 18 | 2-3 |  | 0-1 | 6-2 | 7-1 | 5-0 | 10-1 |
| Porvoon Akilles | 12 | 7 | 0 | 5 | 27-29 | 14 | 1-0 | 3-7 |  | 0-3 | 0-2 | 3-1 | 5-0 |
| Turun Urheiluliitto | 12 | 5 | 2 | 5 | 25-26 | 12 | 2-2 | 3-0 | 0-5 |  | 2-2 | 1-2 | 5-0 |
| Hangö Bollklubb | 12 | 5 | 2 | 5 | 21-24 | 12 | 0-5 | 2-3 | 5-0 | 2-0 |  | 2-0 | 1-0 |
| Ekenäs IF | 12 | 4 | 0 | 8 | 18-40 | 8 | 1-7 | 0-4 | 1-5 | 2-4 | 3-1 |  | 3-2 |
| Yhdistyneitten Villatehtaitten Palloilijat | 12 | 0 | 1 | 11 | 15-57 | 1 | 2-6 | 2-6 | 2-4 | 1-3 | 2-2 | 2-5 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.